CELEX: 52004PC0335
Language: hu
Date: 2004-04-28
Title: Javaslat a Tanács határozata a Közösségnek az egyrészről az Európai Közösségek és tagállamaik, másrészről Lengyelország közötti Európa-megállapodással létrehozott Társulási Tanácson belüli, a gyógyszeripari termékek árrögzítésével kapcsolatos lengyel jogszabályra vonatkozó, az Európa-megállapodás 10. cikke (4) bekezdése és 25. cikke alkalmazásának értelmezésével kapcsolatos jogvitában képviselendő álláspontjáról (A Pénzügyminiszter 2000. március 31-i, az importált kész orvosságok, szérumok, védőoltások és fogamzásgátlók eladásánál alkalmazott hivatalos árrések és az ármeghatározás elveinek kötelező bevezetéséről szóló rendelete) [SEC(2004) 494]

AZ EURÓPAI KÖZÖSSÉGEK BIZOTTSÁGA
                                                       Brüsszel, 2004. április 28.
                                                       COM(2004) 335 végleges
                                             Javaslat
                                 A TANÁCS HATÁROZATA
       a Közösségnek az egyrészről az Európai Közösségek és tagállamaik, másrészről
   Lengyelország közötti Európa-megállapodással létrehozott Társulási Tanácson belüli, a
    gyógyszeripari termékek árrögzítésével kapcsolatos lengyel jogszabályra vonatkozó, az
         Európa-megállapodás 10. cikke (4) bekezdése és 25. cikke alkalmazásának
   értelmezésével kapcsolatos jogvitában képviselendő álláspontjáról (A Pénzügyminiszter
         2000. március 31-i, az importált kész orvosságok, szérumok, védőoltások és
   fogamzásgátlók eladásánál alkalmazott hivatalos árrések és az ármeghatározás elveinek
                           kötelező bevezetéséről szóló rendelete)
                                   (előterjesztő: a Bizottság)
                                       [SEC(2004) 494]
HU                                                                                        HU
 ---pagebreak---                                             INDOKLÁS
   Az Európai Közösség és tagállamainak véleménye szerint jogvitájuk van Lengyelországgal az
   egyrészről az Európai Közösségek és tagállamaik, másrészről Lengyelország közötti Európa-
   megállapodás 10. cikke (4) bekezdése és 25. cikke alkalmazásának értelmezésével
   kapcsolatban, amelyet az 1993. december 13-i tanácsi és bizottsági határozat1 hagyott jóvá
   (93/743/EK, ESZAK, Euratom), tekintettel a gyógyszeripari termékek árrögzítésével
   kapcsolatos lengyel jogszabályra (A Pénzügyminiszter 2000. március 31-i, az importált kész
   orvosságok, szérumok, védőoltások és fogamzásgátlók eladásánál alkalmazott hivatalos
   árrések és az ármeghatározás elveinek kötelező bevezetéséről szóló rendelete).
   A jogvita azoknak a Lengyelországból importáló gyógyszeripari vállalatoknak a panaszaiból
   ered, akik attól félnek, hogy jelentős szankciókat és visszatérítési végzést vetnek ki rájuk e
   jogszabály állítólagos megsértéséért.
   Az Európai Közösség és tagállamai úgy vélik, hogy ez a gyógyszeripari termékek
   árrögzítésével kapcsolatos korábbi lengyel jogszabály az importált termékeket hátrányosan
   különböztette meg, ezért az Európa-megállapodás 10. cikke (4) bekezdését megsértette, és e
   megállapodás 25. cikkének jogsértését képezi, mivel nehezítette a kereskedelmet a Közösség
   és Lengyelország között.
   Az Európai Közösség és tagállamainak álláspontjával ellentétben Lengyelország úgy véli, a
   gyógyszeripari termékek árrögzítésével kapcsolatos korábbi jogszabálya nem diszkriminatív
   és nem sérti az Európa-megállapodás 25. cikkét. Lengyelország késznek mutatkozik arra,
   hogy e jogszabály állítólagos megsértése miatt pénzbírságok kiszabására irányuló
   intézkedéseket hozzon. Ilyen intézkedéseket a különböző importáló gyógyszeripari
   vállalatokkal kapcsolatos vizsgálatok eredményei alapján alkalmaznának (a 2000. május 1–
   2002. április 9-ig terjedő időszakra vonatkozóan), amelynek az érintett EU-vállalatokra nézve
   súlyos pénzügyi következményei lehetnek.
   Az Európai Közösség és tagállamai szilárdan hisznek abban, hogy elegendő jogalap áll
   rendelkezésre annak megállapítására, hogy Lengyelország magatartása ebben a korábbi
   jogszabályával kapcsolatos ügyben megsérti az Európa-megállapodás 25. cikkét.
   A Bizottság szolgálatai a társulási bizottság keretein belül, valamint levélváltás és
   legmagasabb szintű találkozók formájában jelentős erőfeszítéseket tettek, hogy a lengyel
   kormányt álláspontjának felülvizsgálatára, és az Európa-megállapodás egyértelmű, teljes
   mértékű tiszteletben tartására ösztönözzék. A lengyel kormány azonban, úgy tűnik, nem
   szívesen vállal kötelezettséget e téren.
   A Bizottság azt javasolta a Tanács elnökségének, hogy az Európa-megállapodás 105.
   cikkének megfelelően a kérdéssel forduljon az EU-Lengyelország Társulási Tanácshoz, hogy
   a jogvitában döntés szülessen, és amennyiben szükséges, indítson választottbírósági eljárást.
   Ezért javasolt, hogy a Tanács fogadja el a társulási tanácsnak ezt a határozati javaslatát.
   1
           HL L 348., 1993.12.31., 1. o.
HU                                                 2                                              HU
 ---pagebreak---                                                 Javaslat
                                        A TANÁCS HATÁROZATA
        a Közösségnek az egyrészről az Európai Közösségek és tagállamaik, másrészről
    Lengyelország közötti Európa-megállapodással létrehozott Társulási Tanácson belüli, a
     gyógyszeripari termékek árrögzítésével kapcsolatos lengyel jogszabályra vonatkozó, az
            Európa-megállapodás 10. cikke (4) bekezdése és 25. cikke alkalmazásának
    értelmezésével kapcsolatos jogvitában képviselendő álláspontjáról (A Pénzügyminiszter
           2000. március 31-i, az importált kész orvosságok, szérumok, védőoltások és
    fogamzásgátlók eladásánál alkalmazott hivatalos árrések és az ármeghatározás elveinek
                                kötelező bevezetéséről szóló rendelete)
   AZ EURÓPAI UNIÓ TANÁCSA,
   Tekintettel az egyrészről az Európai Közösségek és tagállamaik, másrészről Lengyelország
   között létrejött Európa-megállapodásra és különösen annak 105. cikkére,
   mivel:
   (1)     Az Európa-megállapodás2 egyrészről az Európai Közösségek és tagállamaik,
           másrészről Lengyelország között társulást hoz létre. A megállapodás 105. cikke eljárás
           lefolytatását írja elő az Európa-megállapodás alkalmazásával vagy értelmezésével
           kapcsolatos bármely jogvita rendezésére.
   (2)     Az Európai Közösség és tagállamai úgy vélik, hogy ez a gyógyszeripari termékek
           árrögzítésével kapcsolatos korábbi lengyel jogszabály az importált termékeket
           hátrányosan megkülönböztette, ezért az Európa-megállapodás 10. cikke (4) bekezdését
           megsértette.
   (3)     Az Európai Közösség és tagállamai úgy vélik, hogy ez a gyógyszeripari termékek
           árrögzítésével kapcsolatos korábbi lengyel jogszabály az Európa-megállapodás 25.
           cikkének jogsértését képezi, mivel megnehezítette a Közösség és Lengyelország
           közötti kereskedelmet.
   (4)     Jóllehet a fent említett jogszabály helyett egy új árazási rendszert fogadtak el (a 2001.
           július 5-i árazásról szóló törvény), az Európai Közösség és tagállamai úgy vélik,
           elfogadhatatlan az olyan intézkedések alkalmazása, amelyek pénzbírságot szabnak ki
           olyan jogszabály állítólagos megsértéséért, amely diszkriminatív és az Európa-
           megállapodást megsérti.
   (5)     A Bizottság szolgálatai ismételten felkérték a lengyel hatóságokat, hogy a 2000. május
           1–2002. április 9-ig terjedő időszakot figyelembe véve tisztázzák szándékaikat a
   2
           HL L 348., 1993.12.31., 1. o.
HU                                                 3                                                 HU
 ---pagebreak---            különféle importáló gyógyszeripari vállalatok tekintetében végzett vizsgálatok
           pénzügyi következményeire vonatkozóan.
   (6)     A Lengyelország által képviselt álláspont alapján a Bizottság úgy véli, hogy a lengyel
           kormány nem késlekedne pénzbírságok kivetését célzó intézkedéseket hozni a
           gyógyszeripari termékek árrögzítésével kapcsolatos jogszabályok állítólagos
           megsértése miatt a fent említett vizsgálatok eredményeinek tükrében, amelyek az
           érintett gazdasági szereplők számára esetleg pénzügyi következményekkel járnak.
   (7)     Úgy tűnik, a lengyel kormány nem szívesen vállal kötelezettséget az Európa-
           megállapodás egyértelmű, teljes mértékű tiszteletben tartására.
   A KÖVETKEZŐKÉPPEN HATÁROZOTT:
                                              Egyetlen cikk
   Annak érdekében, hogy döntés szülessen a gyógyszeripari termékek árrögzítésével
   kapcsolatos lengyel jogszabályra vonatkozó, az Európa-megállapodás 10. cikke (4) bekezdése
   és 25. cikke alkalmazásának értelmezésével kapcsolatos jogvitában (A Pénzügyminiszter
   2000. március 31-i, az importált kész orvosságok, szérumok, védőoltások és fogamzásgátlók
   eladásánál alkalmazott hivatalos árrések és az ármeghatározás elveinek kötelező bevezetéséről
   szóló rendelete), a Közösség a kérdést az egyrészről az Európai Közösségek és tagállamaik,
   másrészről Lengyelország közötti Európa-megállapodással létrehozott társulási tanács elé
   terjeszti.
   A Közösség által képviselendő, társulási tanácson belüli álláspontnak az e határozathoz
   csatolt, társulási tanács határozattervezete lesz az alapja.
   Kelt Brüsszelben, […]-án/-én.
                                                  a Tanács részéről
                                                  az elnök
HU                                                  4                                             HU
 ---pagebreak---                                              MELLÉKLET
                                                  Javaslat
       AZ EK-LENGYEL TÁRSULÁSI TANÁCS …/2004-ES SZÁMÚ HATÁROZATA
   a gyógyszeripari termékek árrögzítésével kapcsolatos lengyel jogszabályra vonatkozó, az
           Európa-megállapodás 10. cikke (4) bekezdése és 25. cikke alkalmazásának
       értelmezésével kapcsolatos jogvitáról (A Pénzügyminiszter 2000. március 31-i, az
        importált kész orvosságok, szérumok, védőoltások és fogamzásgátlók eladásánál
   alkalmazott hivatalos árrések és az ármeghatározás elveinek kötelező bevezetéséről szóló
                                                rendelete)
   A TÁRSULÁSI TANÁCS,
   Tekintettel az egyrészről az Európai Közösségek és tagállamaik, másrészről Lengyelország
   között létrejött Európa-megállapodásra és különösen annak 105. cikkére,
   mivel:
   (1)      Miután a társulási tanács megvizsgálta az Európai Közösség panaszát, miszerint a
            gyógyszeripari termékek árrögzítésével kapcsolatos korábbi lengyel jogszabály az
            importált termékeket hátrányosan megkülönböztette, és ezért az Európa-
            megállapodás 10. cikke (4) bekezdését megsértette, továbbá ez a jogszabály az
            Európa-megállapodás 25. cikkének jogsértését képezte, mert Lengyelország és a
            Közösség között nehezítette a kereskedelmet, a tanács arra a következtetésre jutott,
            hogy az állítás megalapozott volt, ezért,
   A KÖVETKEZŐKÉPPEN HATÁROZOTT:
                                                   1. cikk
   Lengyelország nem hozhat pénzbírságok kivetését célzó intézkedéseket a gyógyszeripari
   termékek árrögzítésével kapcsolatos diszkriminatív és jogsértő jogszabályok állítólagos
   megsértéséért (A Pénzügyminiszter 2000. március 31-i, az importált kész orvosságok,
   szérumok, védőoltások és fogamzásgátlók eladásánál alkalmazott hivatalos árrések és az
   ármeghatározás elveinek kötelező bevezetéséről szóló rendelete) a különféle importáló
   gyógyszeripari vállalatokkal kapcsolatos, a 2000. május 1–2002. április 9-ig terjedő időszakra
   vonatkozó vizsgálatok eredményei tekintetében.
                                                   2. cikk
   Ez a határozat az elfogadását követő hónap első napján lép hatályba.
   Ezt a rendeletet 2004. április 1-jétől kell alkalmazni.
   Kelt Brüsszelben, […]-án/-én.
                                       a társulási tanács részéről
                                                 az elnök
HU                                                    5                                           HU